《次韵朱羽代兼怀君任教授年兄二首 其一》
宋代·周孚

吴门南望水漫漫，拟欲高飞欠羽翰。老境思渠甚饥渴，尺书烦羽问平安。

自知谱牒俱冰氏，敢厌班资但虱官。它日相逢吾有约，秋霜侵鬓折腰难。

作者简介：（1135—1177）济南人，寓居丹徒，字信道，号蠹斋。孝宗乾道二年进士。淳熙初，官至真州教授。工诗，文章不事雕绘。有《蠹斋铅刀编》。